### Resume

En privat bygherre har anmodet om lokalplanen. Lokalplanområdet ligger på Diget og [adresse] mellem [adresse] og [adresse]. Lokalplanen skal muliggøre opførelse af etageboliger fordelt i en bygning i fire etager samt fire punkthuse i fire etager. I lokalplanområdet ligger eksisterende etageejendomme til kontor og undervisning, dels som randbebyggelse mod [adresse] og dels fritliggende inde i området. Dertil er området præget af parkeringspladser til erhverv og undervisning, som er placeret i og uden for lokalplanområdet.

### Sagsfremstilling

![](data:image/png;base64...)

Figur 1: Kort over lokalplanområdet.

![](data:image/png;base64...)

Figur 2: Situationsplan for det vestligste areal viser eksisterende bebyggelse i tre etager og ny bebyggelse i fire etager.

![](data:image/png;base64...)

Figur 3: Facadetegning af eksisterende bebyggelse mod vest, der viser hvorledes facadeudtrykket genetableres med vinduespartier på steder der i dag er lukkede. Arealerne omkring bygningerne præges af træer, der kan nå en højde svarende til bygningshøjden.

![](data:image/png;base64...)

Figur 4: Facadetegning af ny bebyggelse mod vest, der viser detaljer i murværket med mønster på felter mellem vinduerne. Stueetagen er ledsaget af beplantning ved de murede felter og træer.

![](data:image/png;base64...)

Figur 5: Situationsplan med fire punkthuse mod øst.

![](data:image/png;base64...)

Figur 6: Facadetegning af ét af de fire punkthuse, der viser detaljer i murværket med fremspring og tilbagetrækninger. [adresse] beplantning i stueetagen og karaktergivende træer omkring bygningerne.

Lokalplanområdet ligger på [adresse]Boulevarden i Vejle. Lokalplanområdet er ca. 1,8 ha. En privat bygherre har anmodet om lokalplanen.

Inden for lokalplanområdet ligger flere eksisterende bygninger. Langs [adresse] ligger en karrébebyggelse i tre etager med saddeltag. Bygningen har en tidstypisk udformning af facader i blank rød mur og rødt tegltag. Inde i lokalplanområdet ligger to bygninger i tre etager med fladt tag, der har været indrettet til kontor og undervisning. Dertil ligger en bygning i én etage med garage, værksted og kontor. Alle eksisterende bygninger er en del af et samlet kompleks, der er opført i 1988. Garagebygningen, [adresse] 19Y i én etage nedrives, for at gøre plads til en ny bygning.

Den resterende del af lokalplanområdet fungerer som parkeringsplads med kørselsarealer, der fordeler trafikken til øvrige parkeringspladser på matriklerne og mellem [adresse] og Diget. De ubelagte arealer fremstår med klippet græs og enkeltstående træer. Der er ligeledes flere træer i forbindelse med parkeringspladserne.

Mod naboarealerne afgrænses lokalplanområdet af lave mure med røde mursten, trådnet og trådnet i kombination med levende beplantning.

I dag er det alene muligt at gå igennem området mellem [adresse], Diget og [adresse].

Der er ønske om opførelse af etageboliger, dels i eksisterende bebyggelse, i en tilbygning til en eksisterende bygning samt placeret i fire punkthuse.

I området mod vest etableres boliger i en eksisterende bygning i tre etager, dertil udvides bygningen med en fløj med boliger i minimum to og maksimum fire etager. Samlet bliver det ca. 70 boliger. Bygningerne danner et gårdrum, der holdes fri for biler hvilket gør muligt at skabe et attraktivt gårdrum med mulighed for ophold og beplantning.

Punkthusene kan opføres i minimum to etager og maksimum fire etager med ca. 60 boliger. Punkthusene placeres to og to på to opdelte arealer til fælles friareal. Lokalplanen skal sikre, at den arkitektoniske kvalitet vægtes højt. De nye bygninger opføres i blank mur med røde mursten og fladt tag. Vindueskarme/rammer, altaner og detaljer omkring vinduer og døre udføres i malet alu med en varm brun farve. Taget udføres med en sternkant i farvet alu, som ved vinduer og altaner. Bebyggelsesprocenten er 120. Lokalplanen skal sikre, at lokalplanområdet altid har en lukket randbebyggelse mod [adresse]. Hvis den eksisterende bygning går tabt, skal den erstattes af en bebyggelse med tilsvarende omfang, det vil sige bebyggelse i tre etager med 45º taghældning.

Lokalplanområdet får vejadgang fra [adresse] via Diget samt fra [adresse]. Vejadgangen via porten til [adresse] lukkes for kørende. De interne veje i lokalplanområdet er indrettet som parkeringsplads og vejene skal også fremadrettet fordele trafik til parkeringsarealer uden for lokalplanområdet.

Lokalplanen skal sikre at de eksisterende stiadgange igennem porten til [adresse] og til [adresse] og Vestre Engvej bevares. Dertil skal der være adgang for gående til de interne veje og stier i boligområdet mod nord langs [adresse] og vest mod boligområdet på hjørnet af [adresse] og [adresse]. Stiforbindelserne skal være med til at muliggøre forbindelse mellem [adresse] og stien ved [adresse]

Parkeringsarealer langs stueetager skal kantes af en lav mur eller lav tæt buskbeplantning, således billygter ikke generer boligerne og biler ikke dominerer udsigten fra boligerne.

Lokalplanområdet indrettes med fælles friarealer omkring bygningerne. De fælles friarealer indrettes med stier, cykelparkering og mulighed for ophold i sol, skygge og læ. De fælles friarealer indrettes med beplantning i forskellig størrelse som stauder, høje græsser og markante træer. Træerne skal være markante i gårdrummet. De ubebyggede arealer skal have en udformning nærmest stueetagens boliger, der skaber afstand og hindrer indbliksgener fra gående og kørende færdsel i området. Terrænet i lokalplanområdet er forholdsvis fladt. Området ligger i kote 1,5 - 2 (DVR 90). Terrænet skal bearbejdes mindst muligt. Boliger skal kunne sikres mod forhøjet vandstand.

Struktur- eller helhedsplan

I 2007-2008 var området omkring [adresse] udpeget som konkurrenceområde for en åben europæisk arkitektkonkurrence for arkitekter under 40 år.

Kommunen beskrev dengang området som et ældre og meget blandet erhvervsområde, og konkurrencedeltagerne skulle komme med forslag til, hvordan det kunne disponeres, så der opstår spændende sammenhænge mellem det eksisterende midtbyområde og Dalbyen. Kommunens ønske til de nye funktioner var, at der i området omkring [adresse] skulle koncentreres nye uddannelsesinstitutioner, kreative erhverv, iværksættere og boliger. Arkitekturen ønskes eksperimenterende med stor variation i bygningers formgivning og funktion. Det var desuden et ønske, at bebyggelsen forholdt sig til by-økologiske spørgsmål, som støj, energivenligt byggeri og grønne, men urbane rum.

I forbindelse med udarbejdelse af lokalplan nr. 1297 blev der udarbejdet en visionsplan for området, der er afgrænset af [adresse], [adresse], [adresse] og [adresse]. Visionsplanens hovedtræk er, at bebyggelse trækkes frem mod vejskel i overensstemmelse med kommuneplanrammen og danner en karrélignende struktur. Bag facadebebyggelsen placeres bebyggelsen mere frit og med fokus på at skabe brugbare gårdrum, gaderum og grønne friarealer. I dag er der ingen muligheder for at passere igennem området hverken for fodgængere, cyklister eller biler. Visionsplanen viser muligheder for at forbinde områdets parkeringsarealer, således de på sigt kan få en højere udnyttelsesgrad. Visionsplanen skitserer ligeledes en stiforbindelse, der på sigt skal skabe forbindelse mellem [adresse] og [adresse]

Lokalplanforslaget er udarbejdet med baggrund og inspiration i de overordnede visioner fra konkurrencen og visionsplanen.

Kommuneplantillæg

I forbindelse med udarbejdelse af lokalplanforslaget skal det undersøges om der skal udarbejdes et tillæg til kommuneplanen, som muliggør mindre fælles friareal.

Vurdering af afledte konsekvenser

Der bliver ikke udarbejdet en helhedsvurdering, da planen ikke omfatter et område hvor der er kapacitetsudfordringer på dagsinstitutions- og skoleområdet.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1368 og tillæg nr. 22 igangsættes. |
| at | det undersøges, om der er fælles friareal svarende til 50% af etagearealet eller om der skal udarbejdes et tillæg til kommuneplanen. |

### Beslutning

Godkendt.

Otto Bech var fraværende.